
90. §
Informatīvais ziņojums "Par valsts akciju sabiedrības "Latvijas autoceļu uzturētājs" iespējām īstenot kapitāla restrukturizāciju, izmantojot akciju publisku emisiju un iekļaušanu kapitāla tirgū"
25-TA-1607
(A. Švinka, E. Siliņa)
· 1. Pieņemt zināšanai iesniegto informatīvo ziņojumu (ierobežotas pieejamības informācija).
· 2. Konceptuāli piekrist pakāpeniskai valsts līdzdalības samazināšanai valsts akciju sabiedrībā "Latvijas autoceļu uzturētājs", vienlaikus saglabājot publiskas personas izšķirošo ietekmi valsts akciju sabiedrībā "Latvijas autoceļu uzturētājs".
· 3. Atbalstīt ierosinājumu par valsts akciju sabiedrības "Latvijas autoceļu uzturētājs" valsts kapitāla daļu atsavināšanu līdz 24,99 % apmērā, īstenojot akciju sākotnējo publisko piedāvājumu (IPO), saglabājot valsts līdzdalību vismaz 75,01 % apmērā.
· 4. Valsts akciju sabiedrībai "Latvijas autoceļu uzturētājs" Satiksmes ministrijas pārraudzībā uzsākt IPO procesu.
· 5. Valsts akciju sabiedrībai "Latvijas autoceļu uzturētājs" Satiksmes ministrijas pārraudzībā sagatavot nepieciešamo dokumentāciju akciju sākotnējam publiskam piedāvājumam IPO  (tostarp prospekta izstrādi).
· 6. Satiksmes ministrijai informēt Ministru kabinetu par valsts akciju sabiedrības "Latvijas autoceļu uzturētājs" akciju sākotnējam publiskam piedāvājumam (IPO)  nepieciešamo dokumentu sagatavošanu un procesa virzību ne vēlāk kā sešu mēnešu laikā no šī lēmuma pieņemšanas.
· 7. Deleģēt Satiksmes ministriju pārstāvēt augstāko lēmējinstitūciju un apstiprināt piedāvājuma prospektu un tajā iekļaujamo un norādāmo informāciju.
· 8. Atzīt Ministru kabineta 2024. gada 3. septembra sēdes protokollēmuma (prot. Nr. 35 17. §) 3. punktā doto uzdevumu par aktualitāti zaudējušu.

